EkBass/fiwiki-20250220-pages-articles huggingface dataset:
Aimo Saukko

Aimo Saukko (4. huhtikuuta 1917 Suursaari – 27. helmikuuta 1976 Kotka) oli suomalainen harrastajanäyttelijä. Saukko näytteli monissa Rauni Mollbergin elokuvissa, kuten Maa on syntinen laulu vuonna 1973, josta hänelle myönnettiin Jussi-palkinto, sekä televisioelokuvassa Siunattu hulluus vuonna 1975. Elokuvataiteen valtionpalkinnon hän sai 1974. Saukko oli syntyisin Suursaaresta ja eri puolilla kierreltyään asettui Kotkaan. Rauni Mollberg keksi hänet Pekkas-filmeihinsä. Jorma Savikko kirjoittaa Mollberg- elämäkerrassa, että Saukon patinoitunut olemus istui Sotaerakossa Ilomantsin maisemiin ja muistutti alkuperäistä sotaerakkoa Heikki Nissilää. Savikko luonnehtii häntä sanoin: "viinaanmenevä näyttelijähumanisti".Jorma Savikko (toim. Harald Birger Olausen), Pitkä ajo: Henkilökuva elokuvaohjaaja Rauni Mollbergista, s. 128, Kulttuuriklubi 2011 ISBN 978-952-67513-4-4 ==Filmografia== * Tehtaan varjossa (televisioelokuva, 1969), Heiskanen * Sotaerakko (televisioelokuva, 1972) Klemetin Heikki * Maa on syntinen laulu (1973), Äijä, Mäkelän vanha isäntä * Siunattu hulluus (1975), Lempinen, poika hyvästä perheestä ==Lähteet== ==Aiheesta muualla== * Luokka:Suomalaiset näyttelijät Luokka:Jussi-palkinnon saajat Luokka:Vuonna 1917 syntyneet Luokka:Vuonna 1976 kuolleet
Rengaspuskuri

Rengaspuskuri on tietojenkäsittelytieteessä tietorakenne. Rengas-sanalla viitataan tapaan, jolla tiedon tallennus- ja lukupaikka kiertää puskuria. Tallennettaessa tietoa puskuriin kirjoituspaikka etenee kohti puskurin loppua. Kun kirjoituspaikka ylittää puskurin koon, se siirtyy takaisin alkuun. Tiedon lukukohta liikkuu samalla tavalla eteenpäin palaten alkuun puskurin lopussa. Rengaspuskuria voidaan käyttää tuottaja/kuluttaja-mallilla tai ylikirjoitusmallilla. Tuottaja/kuluttaja-mallissa tuottaja täyttää puskurin tiedolla kunnes se täyttyy ja jää odottamaan kunnes kuluttaja saa käsitteltyä puskurissa olevan tieton. Ylikirjoitusmallissa vanhimmat tiedot ylikirjoitetaan vaikka niitä ei olisi käsitelty. Edsger Dijkstra työskenteli tuottaja/kuluttaja-ongelman parissa 1960-luvulla ja julkaisi vuonna 1972 artikkelin Information Streams Sharing a Finite Buffer. 1980-luvulla esitettiin "Mesa-semantiikkaa" käyttävä ratkaisu artikkelissa Experience with Processes and Monitors in Mesa. == Käyttökohteita == Rengaspuskuria voidaan käyttää esimerkiksi muuntamaan tietovirtaa, joka saadaan pakettiverkon yli vaihtelevalla nopeudella muotoon, josta kiinteällä nopeudella sitä kuluttava käsittelijä saa aina samalla viiveellä seuraavan alkion käsittelyyn. Pakettiverkossa paketit voivat saapua eri järjestyksessä ja eri aikoina eri reittejä käyttäen, josta johtuen käytännön toteutukset voivat käyttää useita muistilohkoja rengaspuskurina. == Esimerkkitoteutus == Esimerkissä on C-kielellä tehtynä yksinkertainen rengaspuskuritoteutus, jossa on käytetty kolmea apumuuttujaa (`read_position`, `write_position` ja `buffer_len`) rengaspuskurin sisäiseen kirjanpitoon. Esimerkkitoteutus lukee ja kirjoittaa tietoa merkki kerrallaan puskuriin. #include #define BUFFER_SIZE 10 char buffer_data[BUFFER_SIZE]; int read_position=0; int write_position=0; int buffer_len=0; int ringbuffer_insert(char data){ if( buffer_len < BUFFER_SIZE){ buffer_data[write_position]=data; buffer_len++; if(++write_position==BUFFER_SIZE){ write_position=0; } return 1; } return 0; } int ringbuffer_read(char* data){ if(buffer_len>0){ *data=buffer_data[read_position]; buffer_len--; if(++read_position==BUFFER_SIZE){ read_position=0; } return 1; } return 0; } === Optimointi === Rengaspuskuritoteutuksesta saa puristettua pois muutaman `if`-lauseen ja apumuuttujan, jos puskurin koko on 2:n potenssi (2, 4, 8, 16, jne.). Tällöin ei tarvita ehtoa, jossa testataan, vuotaako puskuri seuraavaksi yli, vaan voidaan käyttää bittimaskia ja vapaasti eteenpäin juoksevia luku- ja kirjoituspaikkalaskureita. == Katso myös == * Linkitetty lista == Lähteet == Luokka:Tietorakenteet
Pallokivi

Pallokivi on syväkiveä, jolla on omalaatuinen pallokivirakenne. Tällaiseen kiveen on kehittynyt pallomaisia tai soikeita kivirakenteita, jotka ovat läpimitaltaan tavallisesti 5–10 cm. Pallokivien pallot ovat yleensä konsentrisia, jolloin niissä vuorottelevat koostumukseltaan vaihtelevat kehät. Kivilajeja, joissa pallokivirakennetta saattaa esiintyä, ovat muun muassa graniitti, gabro ja dioriitti. Pallokivien pallot muodostuvat magmasäiliössä kiinteiden kiteytymiskeskusken, tavallisesti mineraalikiteen, ympärille yhtäkkisen paineenlaskun seurauksena. Suomessa on noin 90 tunnettua pallokiviesiintymää , mikä on puolet maailman tunnetuista pallokiviesiintymistä. Syitä ovat graniittivaltainen kallioperä ja Suomen kallioperään kohdistunut perusteellinen tutkimustyö. Pallokivet soveltuvat kauniin ulkonäkönsä puolesta rakentamiseen ja kiviveistoksiin, mutta esiintymien harvinaisuuden vuoksi ne ovat Suomessa suojeltuja. Pallokivi on Pirkanmaan maakuntakivi. == Lähteet == == Aiheesta muualla == Luokka:Syväkivilajit
Einari Aaltonen

Einari Aaltonen (s. 1972 Helsinki) on Turussa asuva suomentaja ja runoilija. Hän on toiminut päätoimisena kaunokirjallisuuden suomentajana vuodesta 1999 ja suomentanut aikuisten taideproosaa, lyriikkaa, tietokirjallisuutta ja tieteis- sekä fantasiakirjallisuutta. Aaltonen suomentaa ranskasta, espanjasta ja englannista. Aaltosen suomennos Roberto Bolañon romaanista 2666 oli Mikael Agricola -palkintoehdokkaana vuonna 2016. Suomennos Gaël Fayen romaanista Petit pays (Pienen pieni maa) oli Jarl Hellemann -palkintoehdokas vuonna 2019. Aaltonen sai teoksen suomennoksesta Maurice de Coppet -käännöspalkinnon vuonna 2019. Aaltonen on suomentanut kaksi Tähtifantasia-palkinnon saanutta teosta: David Mitchellin romaanin The Bone Clocks (suom. Luukellot, 2018) ja Samanta Schweblinin romaanin La distancia de rescate (suom. Houreuni, 2019). Aaltosen runoja on julkaistu Reviiri-antologiassa 2000, Nokturno-runoussivustolla ja runouslehdissä. == Lähteet == Luokka:Suomentajat Luokka:Vuonna 1974 syntyneet Luokka:Elävät henkilöt
Sydän-Hämeen Lehti

Sydän-Hämeen Lehti on paikallislehti, jonka levikkialuetta ovat Pälkäne ja Kangasala. Lehden toimitus sijaitsee Pälkäneellä ja lehti kuuluu Pirmedioihin. Lehti ilmestyy keskiviikkoisin ja tavoittaa viikoittain 12 500 lukijaa. Ensimmäinen numero ilmestyi syyskuussa 1929. Vuoteen 1990 asti lehti ilmestyi nimellä Kunnallistiedot. == Lähteet == == Aiheesta muualla == * Lehden kotisivut Luokka:Suomalaiset paikallislehdet Luokka:Pälkäne Luokka:Kangasalan kulttuuri
Von

Von on saksankielinen prepositio, joka ilmaisee jostakin tullutta tai kotoisin olevaa. Suomen kielessä preposition sijasta käytetään sijapäätteitä -lle, -lta/-ltä, -ssa, -sta, -sta/-stä. Kun prepositiota käytetään sukunimen edessä, se tarkoittaa yleensä nimen kantajan olevan aatelinen. Sellaisena se esiintyy monien aatelissukujen nimissä varsinkin Saksassa, mutta myös Ruotsissa ja Suomessa. Keskiajalla kantajansa lähtöperää ilmaissut von oli yleinen myös aatelittomien sukunimissä, esimerkiksi ”Hans von Duisburg” tarkoitti Hans duisburgilaista. Ajoittain von-liitteen käyttö on ollut kiellettyä muilta kuin aatelisilta. Kun Saksa ja Itävalta luopuivat monarkioista vuonna 1919 ja siirtyivät tasavalloiksi, etuoikeutettu aateli lakkasi olemasta, jolloin ”von” merkitsi pelkkää nimen osaa. Itävallassa luovuttiin myös aateliuden tunnusmerkeistä sukunimissä, jolloin muiden muassa ”von”-liitteet poistettiin nimistä. Kaikki ”von”-liitteen käyttäjät nykyäpäivänä eivät ole aatelisia sukujuuriltaan. Von kirjoitetaan aina tekstissä pienellä, paitsi virkkeen alussa. Aakkosjärjestyksellisissä nimilistoissa, kuten puhelinluettelossa, von-etuliitteen käyttäjät listataan sukunimensä mukaan. Esimerkiksi Aarno von Bell löytyy B:n, ei V:n kohdalta. == Katso myös == * Junkkeri == Lähteet == Luokka:Saksan aateli Luokka:Saksankieliset sanat ja sanonnat Luokka:Henkilönnimet
Von (albumi)

Von () on islantilaisen post-rock -yhtyeen Sigur Rósin debyyttialbumi. Levyn nauhoituksiin käytettiin paljon aikaa, ja lopputulos kuulostaa merkittävästi erilaiselta kuin alkuperäiset nauhoitukset. Yhtye harkitsi lopullisten tulosten hävittämistä ja kaiken uudelleen aloittamista, mutta päätti sitten toisin, sillä prosessi olisi ollut aivan liian pitkä. Nauhoitusten lisäksi Sigur Rós maalasi studion, jossa he levyttivät. Von keräsi Islannissa lievää tunnustusta kriitikoilta, mutta jäi ulkomailla melko tuntemattomaksi. Julkaisua seuranneena vuonna Von myi vain 313 kappaletta kotimaassaankin. Levy julkaistiin Isossa-Britanniassa kansainvälisten menestysten Ágætis byrjunin ja () :in ilmestymisen jälkeen syyskuussa 2004 ja Yhdysvalloissa kuukautta myöhemmin. Joulukuussa 2005 Vonin ja Ágætis byrjunin myyntimäärät rikkoivat Islannissa platinalevyn rajan. Vuonna 2006 levystä tehtiin ensimmäistä kertaa vinyyliversio, jota painettiin numeroitu 5000 kappaleen painos. == Kappaleet == # ”Sigur Rós” (”Voiton ruusu”) – 9:46 # "Dögun" ("Aamunkoitto") – 5:50 # "Hún jörð..." (karkeasti "Äiti Maa”) – 7:17 # "Leit að lífi" ("Elämän etsintä") – 2:33 # "Myrkur" ("Pimeys") – 6:14 # "18 sekúndur fyrir sólarupprás" ("18 sekuntia ennen auringonlaskua") – 0:18 # "Hafssól" ("Meren Aurinko") – 12:24 # "Veröld ný og óð" ("Maailma, uusi ja hulluksi tehty") – 3:29 # "Von" ("Toivo") – 5:12 # "Mistur" ("Usva") – 2:16 # "Syndir Guðs (opinberun frelsarans)" ("Jumalan synnit (pelastajan paljastukset)”) – 7:40 # "Rukrym" ("Myrkur” takaperin) – 8:59 Luokka:Vuoden 1997 albumit Luokka:Vuoden 1997 esikoisalbumit Luokka:Sigur Rósin albumit
Rens Blom

Rens Blom (s. 1. maaliskuuta 1977 Munstergeleen, Alankomaat) on alankomaalainen seiväshyppääjä. Blom saavutti ensimmäisen arvokisamitalinsa 2000 yleisurheilun sisäratojen EM-kilpailuissa, joissa hän voitti pronssia tuloksella 560. 2003 hän voitti MM-pronssia Birminghamin sisäratojen MM- kisoissa hypättyään 575. Helsingin MM-kisoissa 2005 Blom voitti maailmanmestaruuden tuloksella 580. Blom on voittanut maansa mestaruuden ulkoradoilla vuosina 2001, 2002, 2003, 2004, 2005, 2007 ja 2008 sekä sisäradoilla vuosina 1998, 2000, 2003, 2004, 2005 ja 2007. Hänen ennätyksensä 581 cm oli Alankomaiden ennätys. Ennätyksen rikkoi Menno Vloon vuonna 2017. ==Henkilökohtaiset ennätykset== * Ulkoradat: 581 cm (2004) * Sisäradat: 575 cm (2004) ==Lähteet== * ===Viitteet=== Luokka:Alankomaalaiset seiväshyppääjät Luokka:Vuonna 1977 syntyneet Luokka:Elävät henkilöt
Vulkanus (planeetta)

Vulkanus oli hypoteettinen planeetta, jonka olemassaolo pääteltiin epäsuorasti 1800-luvun alussa Merkuriuksen rataliikkeen omituisuuksien takia. Nimensä tämä oletettu planeetta sai roomalaisten tulen­jumala Vulkanuksen mukaan. Albert Einsteinin yleinen suhteellisuusteoria selitti Merkuriuksen liikkeet ilman Vulkanusta, ja myöhempi tutkimus on osoittanut, ettei Merkuriuksen radan sisä­puolella voi olla planeettaa. ==Etsintä== Vulkanuksen etsintä sai alkunsa, kun Pariisin observatorion johtaja Urbain Le Verrier totesi laskemalla, että Merkuriuksen radan aikojen kuluessa havaittu perihelikiertymä vuosisataa kohti oli noin 43 kaari­sekuntia suurempi kuin minkä tunnettujen planeettojen gravitaatiovoimat olisivat Newtonin lakien mukaan aiheuttaneet. Baum-Sheehan s.151-152 Selitykseksi poikkeamalle hän esitti, että Merkuriuksen ja Auringon välissä olisi vielä yksi planeetta. Samaan tapaan hän itse oli Uranuksen liikkeitä tutkimalla ja lasku­toimitusten avulla päätellyt Neptunuksen olemassaolon, ennen kuin se oli löydetty. Koska tämä oletettu planeetta olisi ollut niin lähellä Aurinkoa, se olisi käytännössä ollut nähtävissä vain täydellisen auringon­pimennyksen aikana. Aina sellaisen sattuessa joukko tähti­tieteilijöitä yrittikin etsiä sitä. Ensimmäisenä sen väitti löytäneensä eräs ranskalainen amatööri­tähti­tieteilijä omatekoisella kaukoputkellaan, ja myöhemmin väitettyjä havaintoja saatiin lisää. Toden­näköisemmin nämä havainnot kuitenkin aiheutuivat joko eri­laisista Maan ilmakehän ilmiöistä tai kyseessä olivat kaukaiset tähdet, jotka vain sattuivat olemaan Maasta katsottuna samalla suunnalla. ==Yleinen suhteellisuusteoria== Vulkanuksen etsintäyritykset päättyivät vasta, kun Einstein oli esittänyt yleisen suhteellisuus­teorian. Baum-Sheehan s.255-256 ==Nykyaika== Myöhemminkin jotkut tähti­tieteilijät ovat kuitenkin väittäneet löytäneensä sen. Yksi heistä oli yhdysvaltalainen Henry C. Courten, joka tutki vuoden 1970 auringon­pimennyksestä otettuja valokuvia.Miami Herald, 15. heinäkuuta 1970 Hän päätteli, että kuvista ainakin seitsemässä esiintyvät kohteet olivat todellisia ja että kyseessä olisi Merkuriuksen radan sisäpuolella, 0,1 tähti­tieteellisen yksikön etäisyydellä Auringosta oleva pikkuplaneetta. Sen läpimitaksi hän arvioi vähintään 130 ja enintään 800 kilometriä. Sellaista ei kuitenkaan ole myöhemmin kyetty havaitsemaan. Mikäli kyseessä oli jokin todellinen kohde, kyseessä saattaa olla hetkellisesti lähelle Aurinkoa tullut, ennestään tuntematon komeetta tai pieni asteroidi, joka läpimitta tuskin ylittää 60 kilometriä. == Lähteet == * === Viitteet === Luokka:Aurinkokunnan hypoteettiset kohteet Luokka:Planeetat
Anssi Maasalo

Anssi Maasalo on suomalaisen pop-rockyhtye Egotripin basisti. Hän on syntynyt Etelä-Pohjanmaalla Lehtimäen kunnassa. Maasalo liitettiin yhtyeen jäseneksi elokuussa 2005, siihen asti hän oli toiminut bändin keikkabasistina. Hän on Egotripin historian kolmas basisti. Luokka:Suomalaiset basistit Luokka:Suomalaiset rockmuusikot Luokka:Syntymävuosi puuttuu Luokka:Elävät henkilöt
Sojuz 18

Sojuz 18 oli Neuvostoliiton Sojus 18-1 -lennon korvaava onnistunut Sojuz- lento. Laukaisu tapahtui Baikonurin avaruuskeskuksesta 24. toukokuuta 1975 ja paluu noin 63 vuorokautta myöhemmin 26. heinäkuuta 1975. ==Miehistö== * Pjotr Klimuk * Vitali Sevastjanov ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 1975 avaruustoiminta
Luettelo kummisedistä

Tämä on luettelo tunnetuista mafiaperheiden päälliköistä Yhdysvalloissa. Mafiaperheiden päälliköitä kutsutaan usein nimellä "Don" tai "Kummisetä". ==Kieltolain aika== *Joe Aiello (1928–1930), salamurhattiin 23. lokakuuta 1930. *Steve Ferrigno, salamurhattiin 5. marraskuuta 1930. *Antonio Lombardo, salamurhattiin 7. syyskuuta 1928 *Salvatore Maranzano, salamurhattiin 11. syyskuuta 1931. *Giuseppe Masseria, salamurhattiin huhtikuuta 10 1931. *Bugs Moran (1891 – 25. helmikuuta 1957) *Alfred Mineo, salamurhattiin 5. marraskuuta 1930. *Joseph Pinzolo (1930), salamurhattiin syyskuussa 1930. *Gaetano Reina, salamurhattiin 28. helmikuuta 1930. *Johnny Torrio, kuoli luonnollisesti 16. huhtikuuta 1957. *Frankie Yale, salamurhattiin 1. heinäkuuta 1928. *Don Salieri, ammuttiin ravintolassa 13. marraskuuta 1938 ==Lama-aika== *Joseph Bonanno, kuoli luonnollisesti toukokuussa 2002 *Gaetano Gagliano (1930–1953), kuoli luonnollisesti 1953. *Thomas Lucchese (1953–1967), kuoli luonnollisesti 1967. *Charles Luciano (Lucky Luciano) (1932–1936), kuoli sydänkohtaukseen Napolin lentokentällä 1962. *Philip Mangano (1931–1951), salamurhattiin 10. huhtikuuta, 1951. *Vincent Mangano (1931–1951), katosi 1951. *Giuseppe Profaci (1931–1962), kuoli syöpään 7. kesäkuuta 1962. *Al Capone, kuoli sydämen toimintahäiriöön 1947. ==Toisen maailmansodan jälkeinen aika== *Tony Accardo (Chicago) *Joe Adonis, kuoli 26. marraskuuta 1972. *Albert Anastasia (1951–1957), salamurhattiin 25. lokakuuta 1957. *Carmine Galante salamurhattiin. *Joe Colombo salamurhattiin. *Paul Castellano salamurhattiin. *Frank Costello 18. helmikuuta 1973 *Carlo Gambino kuoli sydänkohtaukseen 15. lokakuuta 1976. *Vincent Gigante *John Gotti, kuoli kurkkusyöpään vankilassa 10. kesäkuuta 2002. *Sam Giancana (Chicago, salamurhattiin) *Thomas Eboli, salamurhattiin 15. heinäkuuta 1972. *Vito Genovese (1952–1959), kuoli luonnollisesti vankilassa 1959. *Carlos Marcello (New Orleans) *Willie Moretti (New Jersey) *Santo Trafficante Sr (Miami ja Tampa) *Tony Tursi (San Juan, Puerto Rico), kuoli luonnollisesti 22. huhtikuuta 1989 ==Nykyaika== *Vic Amuso (New York) *Jackie D'Amico (New York) *Casey Staubleone (Bones) (New Jersey) *John DiFronzo (Chicago) Luokka:Yhdysvaltain mafia
Fotometria (tähtitiede)

Fotometria on tähtitieteessä käytetty tekniikka, jolla tarkoitetaan tähtitaivaan kohteen sähkömagneettisen säteilyn intensiteetin mittaamista. Jos mittauksia tehdään useilla eri aallonpituuskaistoilla, eli tutkitaan myös intensiteetin aallonpituusriippuvuutta, puhutaan spektrofotometriasta. ==Menetelmät== Ennen CCD-kennojen yleistymistä mittausmenetelmänä käytettiin valosähköistä fotometriaa, jossa yksittäisen kohteen valo ohjattiin valoherkkään soluun. Nykypäivänä yleisempi käytäntö on valokuvauksellinen fotometria, joka mahdollistaa useiden kohteiden valottamisen samanaikaisesti. CCD-kenno voidaan ajatella useaksi yksittäiseksi fotometriksi. Valokuvauksellinen fotometria mahdollistaa kolme erilaista menetelmää: absoluuttinen, suhteellinen ja differentiaalinen fotometria. Absoluuttisen fotometrian tavoite on mitata yksittäisen kohteen näennäinen kirkkaus. Mittauksesta vähennetään muualta taivaalta sironnut valo sekä teleskoopin lämmöstä johtuva kohina. Suhteellisessa ja differentiaalisessa fotometriassa havaitaan useampaa kohdetta yhtäaikaisesti. Koska kohteiden mittaukseen vaikuttavat samat virheet, kohteiden kirkkauksien erotus on tarkempi kuin absoluuttisessa fotometriassa mitattu yhden kohteen kirkkaus. Suhteellisessa fotometriassa ainakin yksi mitatuista kohteista on hyvin tunnettu, jolloin mittausvirhe saadaan havaittua ja tunnettua kirkkautta vertaamalla. Differentiaalisessa fotometriassa ollaan kiinnostuneita vain havaittujen kohteiden kirkkauksien erotuksesta. Differentiaalinen fotometria on menetelmistä suoraviivaisin ja sitä käytetään eniten esimerkiksi valokäyrien mittaamiseen. ==Sovellutukset== Fotometriaa käytetään tähtitieteessä erityisesti tähtien kirkkauden mittaamiseen. Spektrofotometrisin mittauksin on mahdollista saada tietoa myös esimerkiksi tähtien lämpötiloista ja kemiallisesta koostumuksesta. Muuttuvien tähtien sekä kaksoistähtien tapauksessa kiinnostavat myös tähtien valokäyrät. Kaukaisempia fotometrisiä kohteita ovat esimerkiksi supernovat ja aktiiviset galaksiytimet. Aurinkokuntatutkimuksessa fotometrisin mittauksin havaitaan erityisesti asteroideja. Asteroidien valokäyristä saadaan tietoa esimerkiksi niiden koosta ja pyörimisnopeudesta. Kaukaisten asteroidien tapauksessa voidaan käyttää ylikulkumenetelmää: Kun asteroidi kulkee tähden edestä, se varjostaa tähden valoa, jolloin on mahdollista saada tietoa asteroidin koosta ja muodosta. Samaa menetelmää käytetään eksoplaneettatutkimuksessa. Tähden hetkellisen himmenemisen taajuutta ja syvyyttä tutkimalla saadaan tietoa esimerkiksi eksoplaneettojen kiertoajasta ja koosta. Myös aurinkokuntatutkimuksessa spektrofotometriset mittaukset ovat tärkeässä osassa kohteiden kemiallisen koostumuksen mittaamiseksi. Spektrofotometrian lisäksi käytetään myös polarimetrejä, jotka havaitsevat valon värähtelysuunnan muutoksia ja antavat tietoa esimerkiksi asteroidien pinnan muodoista ja koostumuksesta tai komeetan komasta. ==Katso myös== * Fotometria (optiikka) * Spektroskopia * Albedo == Lähteet == == Aiheesta muualla == * * * Luokka:Tähtitiede Luokka:Astrofysiikka Luokka:Seulonnan keskeiset artikkelit hu:Fotometria pl:Fotometria
Alamagan

Alamagan on Yhdysvaltain Pohjois-Mariaaneihin kuuluva asumaton tuliperäinen saari Tyynellä valtamerellä. Se muodostuu kerrostulivuoresta Paganin etelä- ja Guguanin pohjoispuolella. Alamaganin pinta-ala on 11 km² ja korkein kohta 744 metriä merenpinnasta.http://www.oceandots.com/pacific/mariana/alamagan.php Saarella elää luonnossa uhanalainen mariaanienrastaskerttunen. Tulivuorenpurkauksia arvellaan sattuneen vuosina 1864 ja 1887.http://www.guam.net/pub/sshs/depart/science/mancuso/marianas/alamagan/alamagan.htm Alamagan on osa Pohjois-Mariaanien Pohjoissaarten kuntaa. Vuonna 2000 asukkaita oli kuusi ja vuonna 2005 seitsemän. Vuonna 2009 saaren asukkaat evakoitiin taifuunin tieltä, minkä jälkeen saari on ollut asumaton. == Lähteet == Luokka:Pohjois-Mariaanien saaret
Al-Kut

Kut () on kaupunki Itä-Irakissa, Tigrisin vasemmalla rannalla, noin 160 km etelään Bagdadista. Se asukasluku vuonna 2009 oli noin 375 000. Se on Wasitin maakunnan pääkaupunki.Iraq: Cities Citypopulation Kutin vanha kaupunki on joen jyrkässä mutkassa, ja siitä on vain kapea maayhteys. Kut on ollut vuosisatoja mattokaupan keskus. Se sijaitsee hedelmällisen maanviljelyalueen keskellä. Kaupungin lähellä sijaitsi myös Bagdadin ydintutkimuslaitos. Kutissa käytiin raskaita taisteluja ensimmäisessä maailmansodassa, kun brittiläinen Mesopotamian siirtoarmeija marssi kenraali Charles Townshendin johdolla pohjoiseen Basrasta syyskuussa 1915. Syyskuun 26. alkaneessa taistelussa osmanit ajettiin kaupungista ja kahden kuukauden jälkeen Townshend jatkoi etenemistä pohjoiseen. Ktesifonin taistelun jälkeen britit peräytyivät takaisin Kutiin, jonne turkkilaiset Colmar von der Goltzin johdolla saartoivat heidät. Townshend antautui huhtikuun lopussa 1916. == Lähteet == ==Aiheesta muualla== Luokka:Irakin kaupungit Luokka:Wasit
Studenican luostari

Studenican luostari sijaitsee Serbian keskiosassa, 40 km:n etäisyydellä Kraljevon kaupungista. Se on Serbian ortodoksiluostareista suurimpia ja vauraimpia. Luostarin perusti vuonna 1190 keskiaikaisen Serbian valtion perustaja Stefan Nemanja. Luostarissa on kaksi valkoisesta marmorista rakennettua kirkkoa: Pyhän Neitsyen kirkko ja Kuninkaan kirkko. Luostari tunnetaan ennen kaikkea 1200- ja 1300-luvuilta peräisin olevista seinämaalauksistaan. Luostari on Unescon maailmanperintökohde. == Lähteet == == Aiheesta muualla == Luokka:Serbian luostarit Luokka:Unescon maailmanperintökohteet Serbiassa Luokka:Ortodoksiset luostarit
Walter Davis (kolmiloikkaaja)

Walter Davis (s. 2. heinäkuuta 1979 Lafayette, Louisiana) on yhdysvaltalainen yleisurheilija, joka kilpailee pituushypyssä ja kolmiloikassa. Davis osallistui ensimmäisiin arvokisoihinsa Sydneyn olympialaisissa 2000, jossa hän oli kolmiloikassa yhdestoista tuloksella 16,61. Edmontonin MM-kisoissa 2001 hän sijoittui kolmiloikassa viidenneksi hypittyään 17,20. Vuonna 2002 hän oli GP-finaalin kuudes ja sijoittui maailmancupissa toiseksi. 2003 hän voitti Birminghamin sisäratojen MM-kisoissa hopeaa tuloksella 17,35. Pariisin ulkoratojen MM-kisoissa hän karsiutui kolmiloikassa, mutta sijoittui pituushypyssä seitsemänneksi tuloksella 802. Kauden lopuksi IAAF:n yleisurheilufinaalissa hän sijoittui kolmiloikassa toiseksi. Vuonna 2004 Davis kilpaili Ateenan olympialaisissa sijoittuen kolmiloikassa yhdenneksitoista ja karsiutuen pituushypyssä. IAAF:n yleisurheilufinaalissa hän oli kolmiloikassa seitsemäs. Helsingin MM-kisoissa 2005 Davis karsiutui pituushypyssä, mutta voitti kolmiloikassa maailmanmestaruuden tuloksella 17,57. IAAF:n yleisurheilufinaalissa hän oli kolmas. Davis avasi kilpailukautensa 2006 voittamalla sisäratojen maailmanmestaruuden Moskovan sisäratojen MM-kisoissa loikittuaan 17,73. IAAF:n yleisurheilufinaalissa hän oli kolmas ja yleisurheilun maailmancupissa ensimmäinen. Davis sai Osakan MM-kilpailuissa 2007 pronssia kolmiloikassa tuloksella 17,33. Myöhemmin samana vuonna hän voitti IAAF:n yleisurheilufinaalin loikittuaan 17,35. Seuraavana vuonna hän oli IAAF:n yleisurheilufinaalissa kolmiloikassa neljäs. Berliinin MM- kilpailuissa 2009, Dohan sisäratojen MM-kilpailuissa 2010 ja Daegun MM- kilpailuissa 2011 hän karsiutui saman lajin loppukilpailusta. Vuonna 2014 Davis sai vuoden kilpailukiellon laiminlyötyään olinpaikkatietojensa ilmoittamisen kolmesti vuoden aikana. Hän ei ollut kilpaillut huipputasolla vuoden 2012 Yhdysvaltain olympiakarsintojen jälkeen, mutta ei ollut kuitenkaan virallisesti lopettanut uraansa. ==Henkilökohtaiset ennätykset== ;Ulkoradat * Pituushyppy: 836 cm (2006) * Kolmiloikka: 17,71 m (2006) ;Sisäradat * Pituushyppy: 815 cm (2002) * Kolmiloikka: 17,73 m (2006) ==Lähteet== * ===Viitteet=== ==Aiheesta muualla== * Davisin esittely Yhdysvaltain olympiajoukkueen sivuilla Luokka:Yhdysvaltalaiset kolmiloikkaajat Luokka:Yhdysvaltalaiset pituushyppääjät Luokka:Dopingrikkomuksesta tuomitut yhdysvaltalaiset Luokka:Dopingrikkomuksesta tuomitut yleisurheilijat Luokka:Vuonna 1979 syntyneet Luokka:Elävät henkilöt
Sykloheksaanitioli

Sykloheksaanitioli on orgaaninen yhdiste, joka on normaaliolosuhteissa olomuodoltaan väritöntä nestettä. Sillä on tunnusomainen haju. Sen kemiallinen kaava on C6H11SH. Sykloheksaanitiolista käytetään myös nimeä sykloheksyylimerkaptaani. Sen leimahduspiste on 43 °C c.c. Sykloheksaanitiolia valmistetaan sykloheksanolin tai syklohekseenin ja divetysulfidin reaktiolla. Yhdistettä käytetään kumien valmistuksessa.John S. Roberts: "Thiols", teoksessa Kirk-Othmer Encyclopedia of Chemical Technology, John Wiley & Sons, New York, 2000.Kathrin-Maria Roy: "Thiols and Organic Sulfides", teoksessa Ullmann’s Encyclopedia of Industrial Chemistry, John Wiley & Sons, New York, 2000. Viitattu 6.10.2017. : == Ympäristö- ja terveysvaikutukset == Lyhytaikainen altistus ärsyttää silmiä, ihoa ja hengitysteitä. == Lähteet == == Aiheesta muualla == * Luokka:Tiolit
Wulfnoth Cild

Wulfnoth Cild (noin 983-1014) oli Sussexin thegn ja mahdollisesti Wessexin jaarlin Godwinin isä ja Englannin kuninkaan Harald Godwininpojan isoisä. Wulfnoth oli ehkä Wessexin kuninkaan Ethelredin jälkeläinen tämän nuorimman pojan Æthelhelmin kautta. Wulfnoth johti kapinaa vuonna 1009, jolloin Eadric Streonan veli yritti vangita hänet.http://homepages.rootsweb.com/~cousin/html/p85.htm == Lähteet == Luokka:Anglosaksit Luokka:980-luvulla syntyneet Luokka:Vuonna 1014 kuolleet
Chūō-ku (Fukuoka)

Chūō-ku (, ’keskustan suuralue’) on yksi Japanin Kyūshūn saarella Fukuokan prefektuurissa sijaitsevan Fukuokan kaupungin seitsemästä suuralueesta. Nimensä mukaisesti kaupungin keskiosassa sijaitsevan suuralueen pinta-ala on 15,40 neliökilometriä ja siellä on 195 474 asukasta (vuonna 2017). Chūōn suuralueeseen kuuluvat muun muassa Tenjinin ja Daimyōn kaupunginosat, jotka ovat kaupungin tiheimmin rakennettuja. Alueella toimivat ACROS Fukuoka ja Fukuokan taidemuseo. == Lähteet == == Aiheesta muualla == * Suuralueen internetsivut Luokka:Fukuokan suuralueet
Minami-ku (Fukuoka)

Minami-ku (, ’eteläinen suuralue’) on yksi Japanin Kyūshūn saarella Fukuokan prefektuurissa sijaitsevan Fukuokan kaupungin seitsemästä suuralueesta. Se sijaitsee nimensä mukaisesti Fukuokan ydinkeskustan eteläpuolella. Minamin suuralueen pinta-ala on 30,98 neliökilometriä ja siellä on 258 442 asukasta (vuonna 2017). Minami-ku rajoittuu Fukuokan Chūōn, Hakatan, Jōnanin ja Sawaran suuraleisiin sekä Kasugan kaupunkiin ja Nagakawan maaseutukaupunkiin. == Lähteet == == Aiheesta muualla == * Suuralueen internetsivut Luokka:Fukuokan suuralueet
Guguan

Guguan on yksi Pohjois-Mariaanien saarista. Se sijaitsee Tyynellämerellä Alamaganin etelä- ja Sariganin pohjoispuolella. Guguanilla sattui tulivuorenpurkaus 1883.http://volcano.und.edu/vwdocs/volc_images/southeast_asia/guguan.html Saaren pinta-ala on 4,24 km².http://www.oceandots.com/pacific/mariana/guguan.php Korkein kohta on noin 300 metriä merenpinnasta. Guguanin eläimistöön kuuluu muun muassa mariaanienisojalka. Vakituista ihmisasutusta saarella ei ole. Saarta hallitaan osana Pohjois-Mariaanien Pohjoisaarten kuntaa. == Lähteet == == Aiheesta muualla == Luokka:Pohjois-Mariaanien saaret
Jōnan-ku

Jōnan-ku () on yksi Japanin Kyūshūn saarella Fukuokan prefektuurissa sijaitsevan Fukuokan kaupungin seitsemästä suuralueesta. Se sijaitsee sisämaassa Fukuokan keskiosassa kaupungin ydinkeskustan lounaispuolella. Jōnan-kun pinta-ala on 15,99 neliökilometriä ja siellä on 131 145 asukasta (vuonna 2017). Jōnan-ku oli toukokuun alkuun 1982 saakka osa suurempaa Nishin suuraluetta, josta erotettiin tuolloin Jōnanin ja Sawaran suuralueet. Jōnan-ku on pääasiassa asuinaluetta. Vaikka se sijaitsee lähellä keskustaa, se on kärsinyt ruuhkista kunnollisen liikenneinfrastruktuurin puutteessa. Vuonna 2005 avattu Fukuokan metron Nanakuma-linja toi tilanteeseen jonkin verran parannusta. Suuralueella sijaitsee Fukuokan yliopisto. Fukuokan Saint Sulpicen pappisseminaari on rakennettu 1950-luvulla, ja siellä koulutetaan japanilaisia katolisia pappeja. Historiallisia nähtävyyksiä ovat Kikuchin pyhäkkö ja Yūsentein puisto. == Lähteet == == Aiheesta muualla == * Suuralueen internetsivut Luokka:Fukuokan suuralueet
Esa Hirvonen

Esa Hirvonen (s. 1. elokuuta 1969 Tampere) on turkulainen runoilija ja palindromitaiteilija. ==Tuotanto== ===Runokokoelmat=== * * * ==Lähteet== Luokka:Suomalaiset runoilijat Luokka:Vuonna 1969 syntyneet Luokka:Elävät henkilöt
Cara Mia (Matin ja Tepon albumi)

Cara Mia on Matin ja Tepon kolmas studioalbumi. Albumi on myynyt kultalevyn oikeuttavan määrän. == Kappaleet == # # # # # # ===B-puoli=== # # # # # # == Lähteet == Luokka:Vuoden 1976 albumit Luokka:Matin ja Tepon albumit
Hedman

Hedman on muun muassa seuraavien henkilöiden sukunimi: * Adi Hedman (oik. Adiel Hietanen, 1882–1947), suomalainen näyttelijä ja näytelmäkirjailija * Alfred Hedman (1844–1928), suomalainen kauppias, laivanvarustaja ja liike- ja valtiopäivämies * Anton Hedman (s. 1986), ruotsalainen jääkiekkoilija * Ari- Matti Hedman (s. 1964), suomalainen näyttelijä ja laulaja * Claudius Hedman (1680–1765), ruotsalaissyntyinen suomalainen pappi, joka keräsi sanakokoelman * Edvin Hedman (1863–1915), Perttulan vajaamielislaitoksen perustaja, Johan Sanfrid Hedmanin poika * Erkki Hedman (1925–2009), suomalainen jääpalloilija ja rakennusyrittäjä * Ernst G. Hedman (1867–1933), suomalainen arkkitehti, Johan Sanfrid Hedmanin poika * Felix Hedman (1871–1935), suomalainen insinööri ja Valtion rikkihappo- ja superfosfaattitehtaiden ensimmäinen toimitusjohtaja * Gustaf Erik Hedman (1777–1841), suomalainen taidemaalari, Johan Gustav Hedmanin isä * Heikki Hedman (1940–2022), suomalainen tennispelaaja ja -selostaja * Henry Hedman (s. 1952), suomalainen romanikielen edistäjä, muusikko ja evankelista * Johan Gustav Hedman (1800–1866), suomalainen kirkko- ja taidemaalari, Gustaf Erik Hedmanin poika * Johan Sanfrid Hedman (1831–1902), suomalainen kauppias, pankinjohtaja ja kauppaneuvos * Kaj Hedman (s. 1953), suomalainen runoilija * Karl Hedman (s. 1951), suomalainen balettitanssija * Karl Hedman (1864 –1931), suomalainen lääkäri, taidekeräilijä ja mesenaatti * Klaus Hedman (s. 1953), suomalainen virologian professori * Lars Hedman (s. 1953), Österbottens Tidningin päätoimittaja * Magnus Hedman (s. 1973), ruotsalainen jalkapallomaalivahti * Per Hedman (s. 1959), ruotsalainen sarjakuvakäsikirjoittaja * Reidar Hedman (1896–1961), suomalainen kasvattaja, eugeenikko ja IKL:n poliitikko * Tor-Erik Hedman (1918–1984), suomalainen jääkiekkoilija * Valfrid Hedman (1872–1939), suomalainen opettaja ja kääntäjä * Victor Hedman (s. 1990), ruotsalainen jääkiekkoilija
Kapiteeli (arkkitehtuuri)

Kapiteeli ( < caput, ’pää’) eli pylväänpää on klassisessa arkkitehtuurissa pylvään, pilarin tai pilasterin vartta leveämpi ja tavallisesti koristeellisesti muotoiltu yläosa, jonka päällä entablementti eli palkisto lepää. Varhaisimmat kapiteelit ovat peräisin Egyptistä, ja niiden pohjana olivat kasviaiheet. Kapiteelilla oli huomattava merkitys antiikin kreikkalaisen arkkitehtuurin ja sittemmin roomalaisen arkkitehtuurin klassisissa pylväsjärjestelmissä, ja pylväsjärjestelmät erottaakin toisistaan helpoimmin erilaisten kapiteelien perusteella. Kreikassa käytettiin useimmiten doorilaisen ja joonialaisen pylväsjärjestelmän mukaisia kapiteeleja, ja Roomassa korinttilaisen pylväsjärjestelmän mukaisia kapiteeleja. Kapiteeli koostui doorilaisessa ja joonialaisessa pylväsjärjestelmässä ulospäin kaartuvasta ekinuksesta ja korinttilaisessa pylväsjärjestelmässä korimaisesta kalathoksesta, sekä näiden yläpuolella kaikissa pylväsjärjestelmissä olleesta abakus-laatasta. == Lähteet == == Aiheesta muualla == Luokka:Klassisen arkkitehtuurin käsitteet Luokka:Pylväät
Svetisismi

Svetisismi eli ruotsalaisuus tarkoittaa kielitieteessä ruotsista muuhun kieleen siirtynyttä lauserakennetta tai sanaa. Suomen kielenhuollossa on svetisismejä perinteisesti pidetty kartettavina. Esimerkiksi E. A. Saarimaan vuosina 1930 ja 1947 ilmestyneissä kielenoppaissa pidettiin useita ilmaustyyppejä kartettavina nimenomaan niiden (oletetun) ruotsin mallin mukaisuuden vuoksi. Osa näistä on sittemmin hyväksytty yleiskieleen. Saarimaa käytti yleensä termiä ruotsinvoittoisuus ja svetisismiä lähinnä kartettavimpien ilmausten leimaamiseen. Suomen yleiskielessä on useita vakiintuneessa käytössä olevia lainasanoja ruotsista, joita ei kuitenkaan yleisesti mielletä svetisismeiksi. ==Esimerkkejä== Yleinen suomen kielessä esiintyvä svetisismi on löytyä-sanan käyttö olla- tai sijaita-sanan asemesta sellaisissa tapauksissa, joissa löytyä-sanan objekti ei löydy etsimällä (esimerkiksi kaapista löytyy kaksi kirjaa, ruots. det finns två böcker i skåpet). Myös tyyppi ”omenat ovat loppu” virkkeen ”omenat ovat lopussa” sijaan on svetisismi (vrt. ruotsin äpplena är slut). Nykysuomen käsikirja: Osmo Ikola: Kielioppi ja kielenopas. Osa aikaisemmin svetisismeiksi koetuista ilmauksista on vakiintunut suomen yleiskieleen. Esimerkiksi ennen kartettiin tekemisen tavan ilmaisemista adessiivilla, koska niissä nähtiin suomen kielelle vieraita ilmaisutapoja (vrt. ruotsin med-rakenne). Suositus ei tosin ollut aivan ehdoton, vaan hyväksyttiin tavan ilmaisijoina adessiivit avulla, luvalla, suostumuksella ja sillä ehdolla.. Suomen kielen lautakunnan päätöksestä keväällä 2003 päätettiin suositusta löyhentää ja alettiin hyväksyä sellaisetkin tapaa ilmaisevat adessiivirakenteet kuin tehdä työtä ilolla tai siivota huolella. Svetisismejä ilmenee etenkin puhekielessä. Usein käytetään muodollista subjektia eli se on -passiivia (vrt. ruotsin det är). Esimerkiksi virkkeen ”On vaikea ymmärtää, miksi hän tekee niin” asemesta sanotaan: ”Se on vaikea ymmärtää, miksi hän tekee niin” (toinen esimerkki: ”Se on kiva päivä tänään”). Muita esimerkkejä suomen svetisismeistä: * väkirikas (folkrik; runsasväkinen tai väekäs) * toiverikkaasti (toiveikkaasti) * kuituköyhä (fiberfattig; vähäkuituinen) * verovapaa (skattefri; veroton) * satsata (satsa; panostaa, sijoittaa) * tienata (tjäna; ansaita) * pitää sisällään (innehålla; sisältää) * vetää johtopäätös (dra slutsats; tehdä johtopäätös, päätellä) * kirjoittaa ylös (skriva upp; kirjoittaa muistiin) * asia unohtuu ajan kanssa (med tid; aikaa myöten) == Svetisismi tyylikeinona kirjallisuudessa == Saarimaa kiinnitti huomiota Aleksis Kiven tapaan käyttää svetisismejä tai kyökkisuomea koomisina tehokeinoina näytelmissään. ==Katso myös== * Anglismi * Puristi == Lähteet == ==Aiheesta muualla== * Vieras vaikutus – Suomen kielessä ilmenevät svetisismit * Tehdäänkö kunnolla vai kunnollisesti? – Suomen kielitoimisto Luokka:Kielenhuolto
Jarmo Papinniemi

thumb|Jarmo Papinniemi Helsingin kirjamessuilla 2011. Jarmo Juhani Papinniemi (8. tammikuuta 1968 Imatra – 2. lokakuuta 2012 Helsinki) oli suomalainen kirjallisuuskriitikko ja kulttuuritoimittaja. Hän oli kirjallisuuslehti Parnasson päätoimittaja 2005–2012 ja sitä ennen Yleisradion TV-uutisten toimittaja ja kulttuuritoimittaja 1998–2005. ==Elämä ja ura== Papinniemi valmistui filosofian maisteriksi Helsingin yliopistosta 1995. Hän toimi vuodesta 1989 muun muassa Etelä-Saimaan, Uuden Suomen ja Demarin kirjallisuusarvostelijana. Vuonna 1999 Papinniemi toimitti yhdessä Seppo Puttosen kanssa Yleisradiolle sataosaisen kirjallisuussarjan Tuhat vuotta – sata kirjaa. He tekivät myös pienoisesseistä koostuvan kirjan Sata kirjaa (Atena, 2003). Yhdessä Kaisa Neimalan kanssa Papinniemi julkaisi kirjallisuutta esittelevät teokset Lukukirja: Kirja kirjoista (Otava, 2008) ja Aloittamisen taito (Avain, 2010). Vuonna 2011 ilmestyi Ilkka Kuusiston muistelmateos Sävelten siivilä, jonka Papinniemi kirjoitti yhdessä säveltäjä Kuusiston kanssa. Papinniemi käsikirjoitti ja ohjasi pitkät televisiodokumentit Mikko Franck, matkalla (1998) ja Suuri suomalainen: Aleksis Kivi (2004). Papinniemi osallistui muun muassa Finlandia-, Runeberg- ja Eino Leinon palkintojen lautakuntiin. Kesällä 2007, 2009 ja 2011 hän toimi Lahden kansainvälisen kirjailijakokouksen puheenjohtajana yhdessä kääntäjä, kirjailija Virpi Hämeen-Anttilan kanssa. Papinniemi oli naimisissa pianisti Tuula Hällströmin kanssa. Papinniemi kuoli lokakuussa 2012 sairauskohtaukseen. == Palkinnot == * WSOY:n kirjallisuussäätiön tunnustuspalkinto 2011 == Lähteet == == Aiheesta muualla == * Hyvän lukemisen ja hyvän kirjoittamisen puolesta - Jarmo Papinniemi 1968-2012 Suomen Kuvalehti. * Matka suomalaiseen nykykirjallisuuteen Papinniemen puheenvuoro Fiktiopäivässä 16.4.2010, Kirjastokaista-video * Esittelyssä Kaisa Neimalan ja Jarmo Papinniemen Aloittamisen taito -teos, Kirjastokaista-video * Yle Elävä arkisto: Jarmo Papinniemen dokumentti Mikko Franck, matkalla (1999) Luokka:Suomalaiset toimittajat Luokka:Suomalaiset kirjallisuuskriitikot Luokka:Vuonna 1968 syntyneet Luokka:Vuonna 2012 kuolleet
Re-Volt

Re-Volt on Acclaim Entertainmentin vuonna 1999 julkaisema RC-autoilupeli. == Pelaaminen == Peli sisältää 28 autoa ja 13 kilparataa, joiden lisäksi pelissä on mukana erillinen Stunt Arena vapaata ajelemista ja tähtien keräämistä varten. Autot on luokiteltu viiteen eri luokkaan. Nämä luokat ovat Rookie (aloittelija), Amateur (amatööri), Advanced (kehittynyt), Semi-Pro ja Pro. Myös radat on jaettu eri ryhmiin niiden haastavuuden mukaisesti - helppoihin (Easy), keskitasoisiin (Medium), vaikeisiin (Hard) ja erittäin vaikeisiin (Extreme). Autot ja radat avautuvat Championship -moodin menestyksen mukaisesti. Perinteisen ajamisen lisäksi kilpailujen aikana on saatavilla erilaisia aseita, joiden päätarkoituksena on häiritä vastustajia. Aseet saadaan ajamalla kentällä olevien salamoiden läpi, jonka jälkeen peli arpoo aseen. Mitä huonommin pelaajalla kilpailussa menee, sitä todennäköisempää on, että hän saa jonkun pelin paremmista aseista. Päinvastoin jos pelaaja menestyy kilpailussa hyvin, hän todennäköisimmin saa jonkun huonomman. == Autot == Rookie: RC Bandit, Dust Mite, Phat Slug, Col. Moss, Harvester, Dr. Drudge, Volken Turbo, Sprinter XL Amateur: RC San, Candy Pebbles, Genghis Kar, Aquasonic, Mouse Advanced: Evil Weasel, Panga TC, R6 Turbo, NY 54, Bertha Ballistics Semi-Pro: Pest Control, Adeon, Pole Poz, Zipper, Rotor Pro: Cougar, Humma, Toyeca, AMW == Radat == Easy: Toys in the hood 1, SuperMarket 2, Museum 2, Botanical Garden Medium: Toy World 1, Ghost Town 1, Toy World 2 Hard: Toys in the hood 2, Toytanic 1, Museum 1 Extreme: SuperMarket 1, Ghost Town 2, Toytanic 2 ==Lähteet== Luokka:PlayStation-pelit Luokka:Nintendo 64 -pelit Luokka:Vuoden 1999 videopelit
Kansainvälinen liiketoiminta

Kansainvälinen liiketoiminta on termi, jota käytetään kuvaamaan laajasti yritysten kansainväliseen toimintaan liittyviä kysymyksiä. Sen aiheita ovat muun muassa johtaminen, markkinointi sekä henkilöstöhallinto kansainvälisessä ympäristössä. Tarkastelun kohteena on etenkin yritysten kansainvälisen kasvun ongelmat. == Opetus Suomessa == Kansainvälistä liiketoimintaa voi opiskella seuraavissa yliopistoissa: * Helsingin kauppakorkeakoulu (kandidaattitasolla Mikkelissä ja Helsingissä maisteriohjelmassa) * Turun kauppakorkeakoulu * Lappeenrannan teknillisen yliopiston kauppakorkeakoulu * Vaasan yliopisto * Oulun yliopisto * Åbo Akademi Ja ammattikorkeakouluissa: * Jyväskylän ammattikorkeakoulu * Lapin ammattikorkeakoulu Luokka:Kansainvälinen talous Luokka:Liiketalous
Oswald Pohl

Oswald Pohl (30. kesäkuuta 1892 Duisburg, Saksa – 7. heinäkuuta 1951 Landsberg am Lech, Länsi-Saksa) oli natsijohtaja ja SS-kenraali (arvoltaan SS- Obergruppenführer). Pohl oli syntynyt Duisburg-Duhrortin alueella. Ensimmäisessä maailmansodassa hän taisteli Baltiassa ja Flanderissa. Pohl kävi myös laivastokoulun ja ensimmäisen maailmansodan jälkeen hän muun muassa opiskeli lakia ja palveli Weimarin tasavallan laivastossa. Vuonna 1925 Pohl liittyi SA:han ja vuonna 1934 hän alkoi vaikuttaa keskitysleirien hallinnossa. Vuonna 1944 hänet erotettiin keskitysleirien johdosta. Waffen-SS:n jäsen hän oli toisen maailmansodan loppuun saakka. Sodan jälkeen Pohl tuomittiin kuolemaan sotarikoksista ja hirtettiin Landsbergin vankilassa 1951. Luokka:Holokaustin toteuttamiseen osallistuneet Luokka:SS-kenraalit Luokka:Saksalaiset teloitetut Luokka:Sotarikoksista teloitetut Luokka:Vuonna 1892 syntyneet Luokka:Vuonna 1951 kuolleet
Indian

Indian on yhdysvaltalainen moottoripyörämerkki, jota valmistaa Polaris inc.:n tytäryhtiö Indian Motorcycle.Indianmotorcycle.com Becoming Legendary: America's First Motorcycle Company Vuonna 1897 George Hendee perusti polkupyöriä valmistavan The Hendee Manufacturing Company:n. Vuonna 1901 Hendee palkkasi Oscar Hedstromin rakentamaan bensiinikäyttöisiä polkupyöriä. Myöhemmin samana vuonna Hendee perusti ensimmäisen tuotantolaitoksen Springfieldin kaupunkiin Massachusettsin osavaltiossa Yhdysvalloissa. Yritys vaihtoi nimensä The Indian Motocycle Company:ksi (huom; ei 'r'-kirjainta) vuonna 1923. Tuotanto lopetettiin 1953. Tuotemerkkiä nähtiin tämänkin jälkeen muun muassa tuontipyörissä lukuisien omistajavaihdosten lomassa. Käyttöön otettiin myös tuotemerkki 'Indian Motorcycle' vuonna 1960. Poukkoileva historia päättyi 2011, kun Polaris inc. osti yrityksen. Myös Polariksen tytäryhtiö Victory Motorcycles valmisti moottoripyöriä vuosina 1998-2017. Indian-nimeä on myös yritetty antaa taiwanilaiselle minimopolle. Ensimmäiset pyörät olivat lähinnä apumoottorilla varustettuja polkupyöriä. Ensimmäisen vuoden tuotanto oli kolme pyörää. == Lähteet == * Indian History (Webring) === Viitteet === ==Aiheesta muualla== * Indianin moottoripyörien kotisivut Luokka:Yhdysvaltalaiset moottoripyörävalmistajat
Yritysjuridiikka

Yritysjuridiikka (Vaasan yliopistossa tieteenalasta käytettävä nimitys on talousoikeus) on kauppatieteellinen tieteenala, jonka tarkoituksena on tutkia liiketoimintaa ja ohjeistaa sen päätöksentekoa oikeudellisesta näkökulmasta. Se on yksi liiketoimintaosaamisen tieteenaloista ja oppiaineista muun muassa yrityshallinnon, laskentatoimen, rahoituksen, markkinoinnin ja tietojohtamisen ohella. Joissakin yliopistoissa myös liiketoimintaan liittyvät vero- oikeudelliset asiat luetaan yritysjuridiikan alaan. Lyhyesti sanottuna yritysjuridiikka on norminäkökulma liiketoiminnan johtamiseen. Yritysjuridinen tarkastelu rakentuu sekä oikeustieteelliselle että liiketoiminnan johtamistiedolle. Tarkastelun metodologia on yleensä oikeustieteellistä, mutta usein myös liiketaloustieteissä käytettyä. Niin ikään kansantaloustieteen metodologiaa sekä käyttäytymistieteitä on viime vuosina käytetty varsin suuressa määrin. Yritysjuridiikan tutkimuksellisena kontribuutiona on tuottaa liiketoiminnan oikeudellisessa päätöksenteossa tarvittavaa perustutkimus- ja soveltavaa tietoa, joskin joissakin tapauksissa tutkimustulokset ovat pelkästään metodologisia. Yritysjuridiikka on käsitteenä laaja-alainen ja tieteenalana luonteeltaan soveltava. Sen vuoksi yritysjuridiikka on teoreettiselta sisällöltään varsin fragmentoitunutta, ja koherenttisuuteen pyrkivät teoriat eivät ole eivätkä voikaan olla kattavia. Yritysjuridiikan koulutuksellisena tarkoituksena on kouluttaa yrityksen eriasteisiin johtotehtäviin myös johtamisessa tarvittavaa juridiikkaa tuntevia henkilöitä. Yliopistollisena oppiaineena yritysjuridiikka on varsin epäitsenäinen, eli johtamisvalmiuksien saamiseksi opiskelijan tulee opiskella myös muita liiketoimintaosaamisen oppiaineita ja yhdistää juridinen osaamisensa niihin. Englanniksi yritysjuridiikka on käännetty termillä Business Law, mikä sananmukaisesti tarkoittaa liiketoiminnan juridiikkaa. Liiketoiminnan juridiikka kattaa muutakin kuin vain yrityksen tarvitsemaa tai yritystä kohtaavaa juridiikkaa, sillä monet muutkin kuin yritykset voivat harjoittaa liiketoimintaa joko ammattimaisesti tai muuten. Yksi muunnelma käännöksestä ja anglo-amerikkalaisesta terminologiasta on vielä Business & Law, millä korostetaan liiketoiminnan laajempaankin tuntemista ja juridiikan kytkemistä siihen. == Yliopistot == Yritysjuridiikkaa voi opiskella Suomessa seuraavissa yliopistoissa: * Aalto-yliopiston kauppakorkeakoulu * Itä-Suomen yliopisto * Svenska Handelshögskolan * Lapin yliopisto * Lappeenrannan teknillinen yliopisto * Oulun yliopisto * Tampereen yliopisto * Turun yliopiston kauppakorkeakoulu * Vaasan yliopisto, nimellä talousoikeus Luokka:Liiketalous Luokka:Yksityisoikeus uk:Господарське право
Sarigan

Sarigan on yksi Tyynellämerellä sijaitsevista Pohjois-Mariaanien saarista. Se sijaitsee Guguanin etelä- ja Anatahanin pohjoispuolella ja kuuluu osana Pohjois-Mariaanien pohjoisten saarten kuntaan. Saipanille on matkaa yli 150 kilometriä. Sarigan muodostuu kerrostulivuoresta, jonka ei tiedetä koskaan purkautuneen.http://volcano.und.edu/vwdocs/volc_images/southeast_asia/mariana/sargian.html Se kohoaa 538 metriin merenpinnasta.http://www.volcano.si.edu/world/volcano.cfm?vnum=0804-191 Sariganin pinta-ala on 4,9 km².http://coris.noaa.gov/metadata/records/faq/cred_toad_sarigan_2003.html Nykyisin asumattomalla saarella eli vielä 1900-luvun alkupuolella pääosin koprasta elantonsa saaneita chamorroja. == Lähteet == Luokka:Pohjois- Mariaanien saaret
Tinian

Tinian on saari Tyynellämerellä Pohjois-Mariaanien liittovaltiossa. Liittovaltion merkittävimpiin saariin kuuluva Tinian sijaitsee Saipanin lounaispuolella. Guamille on matkaa noin 130 kilometriä. Tinianin pinta-ala on 101,01 km². Se on 16 kilometriä pitkä ja kuusi kilometriä leveä.http://www.galenfrysinger.com/tinian_marianas.htm Yhdessä asumattoman Aguiguanin (7,09 km²) kanssa saari muodostaa Tinianin kunnan. Tinianin suurin kylä on San Jose. Saaren asukasluku oli 3 136 vuoden 2010 väestönlaskennassa. Kunnan kaikki asukkaat asuvat Tinianilla. Pohjois-Mariaaneilla enemmän asutusta on vain Saipanilla. Saaren korkein kohta on Mt. Lasso, joka on korkeudeltaan 564 jalkaa.Gordon Thomas & Max Morgan Witts: Enola Gay – Pommikone Hiroshiman yllä, s. 199 sekä ao. karttaliite). Suom. Antti Nuuttila. WSOY, 1981. ISBN 951-010695X. Yhdysvallat ja Japani kävivät saarella Tinianin taistelun 24. heinäkuuta – 1. elokuuta 1944. Saarella sijaitsi suuri lentotukikohta, jonka Yhdysvallat otti B-29-pommituskoneiden käyttöön. Lentohyökkäykset kohdistuivat Japanin pääsaariin. Myös Enola Gay nousi ilmaan Tinianilta.Gordon Thomas & Max Morgan Witts: Enola Gay – Pommikone Hiroshiman yllä, s. 319. Suom. Antti Nuuttila. WSOY, 1981. ISBN 951-010695X. == Lähteet == == Aiheesta muualla == Luokka:Pohjois-Mariaanien saaret Luokka:Pohjois- Mariaanien kunnat
Maugsaaret

Maugsaaret on kolmen tuliperäisen saaren ryhmä Pohjois-Mariaaneilla. Niiden yhteenlaskettu pinta-ala on 2,13 km². Maugsaarten korkein kohta on 227 metriä merenpinnasta. Saarilla ei tiedetä tapahtuneen yhtään tulivuorenpurkausta niiden löytämisen jälkeen vuonna 1522.http://www.volcano.si.edu/world/volcano.cfm?vnum=0804-143&volpage;=photo Maugsaaret ovat asumattomia ja kuuluvat pohjoisten saarten kuntaan. Pohjoispuolella sijaitsee Farallon de Pajaros ja etelässä Asuncion. == Saaret == * Pohjoissaari (0,466 km²) * Itäsaari (0,951 km²) * Länsisaari (0,711 km²) == Lähteet == Luokka:Pohjois-Mariaanien saaret Luokka:Saaristot
Asuncion (Pohjois-Mariaanit)

Asuncion on yksi Pohjois-Mariaanien saarista Tyynellämerellä. Se sijaitsee Agrihanin ja Maugsaarten välissä. Asuncionin pinta-ala on 7,31 km². Saari on asumaton ja se muodostuu kerrostulivuoresta, jonka tiedetään purkautuneen ainakin kerran, vuonna 1906.http://vulcan.wr.usgs.gov/Volcanoes/NorthPacific/description_north_pacific_volcanic_islands.html Saaren korkein kohta on 857 metriä merenpinnasta. Asuncionia hallitaan osana pohjoisten saarten kuntaa. Asuncion on 3,4 kilometriä pitkä ja enimmillään 2,6 kilometriä leveä. Paganille on matkaa 175 kilometriä.http://www.oceandots.com/pacific/mariana/asuncion.php == Lähteet == == Aiheesta muualla == Luokka:Pohjois-Mariaanien saaret
Luiro

Luiro on yhteensä 227 kilometriä pitkä Kemijoen latvahaara. Toisin kuin lännempi Kitinen ja itäisempi Kemihaara, virtaa Luiro suhteellisen asumattomassa maastossa. Lokan allas jakaa Luiron ylä- ja alaosaan. Yläosa alkaa Sodankylän Luirojärvestä Saariselän tunturimaisemasta ja virtaa mutkitellen etelään. Lokan altaan eteläpuolella joki on huomattavan mutkainen ja ympäröivä maasto soinen. Joki kulkee Savukosken Tanhuan kylän kautta Pelkosenniemelle, jossa ohittaa vielä pienen Luironkylän, kunnes Kairalan kohdalla laskee Kitiseen ja ne yhdessä kohtaavat Kemihaaran hieman Pelkosenniemen kirkolta pohjoiseen. Suomen suurjoista Luiro on erityisen erämainen, vesivoiman rakentamisen jälkeen joen koskipaikkoja on ennallistettu. Jokeen istutetaan taimenta ja siitä voi kalastaa myös harjusta ja haukea. == Lähteet == ==Kirjallisuutta== * == Aiheesta muualla == * Matti Grönroosin kuvamateriaalia * Luirojoen melontareitti Luokka:Luiron valuma-alue Luokka:Sodankylän joet Luokka:Savukosken joet Luokka:Pelkosenniemen luonto